ZAVOD ZA JAVNO ZDRAVSTVO KOPRIVNIČKO-KRIŽEVAČKE ŽUPANIJE

48 000 KOPRIVNICA, TRG TOMISLAVA DR. BARDEKA 10/10

BROJ RKP-a – 27781

OIB – 12878651060

RAZINA – 31

OZNAKA RAZDOBLJA 2025-06

**BILJEŠKE UZ FINANCIJSKE IZVJEŠTAJE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 30.06. 2025. GODINE**

I PRIHODI POSLOVANJA

**Prihodi poslovanja (šifra 6) –** za razdoblje 01.01.2025. - 30.06.2025. prihodi iznose 1.861.092,68 eura dok su za isto razdoblje 2024. godine iznosili 1.316.969,77 eura. Povećanje od 41,3 % ili u apsolutnom iznosu 544.092,91 eura objašnjeno je u nastavku.

**Pomoći iz inozemstva i od subjekata unutar općeg proračuna (šifra 63) –** za razdoblje 01.01.2025. - 30.06.2025. pomoći iznose 401.240,97 eura dok su za isto razdoblje 2024. godine iznosile 31.430,72 eura. Sastoje se od *Pomoći od izvanproračunskih korisnika, Pomoći proračunskim korisnicima iz proračuna koji im nije nadležan i Pomoći temeljem prijenosa EU sredstava.*

***Pomoći od izvanproračunskih korisnika (šifra 634)*** - u 2025. godini navedenih pomoći nema dok su u 2024. godini iznosile 6.316,43 eura. Obuhvaćale su Posebnu nagradu radnicima za Covid-19 uplaćenu od strane HZZO–a u iznosu 46,82 eura, te uplatu Crvenog križa za provedbu projekta Volonter penzioner u iznosu 6.269,61 eura. Uplata se odnosila na razdoblje provedbe od 19.4.2023. do 19.10.2023. godine, a to je ujedno i posljednja uplata obzirom da je projekt završio s 19.10.2023. godine.

***Pomoći proračunskim korisnicima iz proračuna koji im nije nadležan (šifra 636)*** -u 2025. godini iznose 362.123,19 eura dok ih u izvještajnom razdoblju za 2024. godinu nema. Odnose se na zaprimljena cjepiva u 2025. godini za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom, a distribuirana od strane Hrvatskog zavoda za javno zdravstvo. Knjižena su sukladno Uputi o provođenju knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo izdanoj od strane Ministarstva financija 05. studenog 2024. godine.

***Pomoći temeljem prijenosa EU sredstava (šifra 638)*** - u 2025. godini iznose 39.117,78 eura, a odnose se na uplate Hrvatskog zavoda za zapošljavanje, Ureda za financiranje i ugovaranje projekata EU za troškove specijalizacije dva specijalizanta – dr. Č. T. za specijalizaciju iz epidemiologije, te dr. D. T. za specijalizaciju iz kliničke mikrobiologije. U 2024. godini troškovi specijalizacije navedenih specijalizanta iznosili su 25.114,29 eura. Povećanje za 55,8 % u 2025. godini vezano je uz broj uplata od strane Ministarstva zdravstva (u 2024. godini izvršene su 3 uplate dok su u 2025. godini izvršene 4 uplate) te povećanja osnovice plaće te primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

**Prihodi od imovine** **(skupina 64)** - u 2025. godini ostvareni su u iznosu od 2,90 eura dok su u 2024. godini iznosili 702,32 eura. Razlika od 699,42 eura rezultat je uplate dividende na dionice u 2024. godini, dok u istom razdoblju 2025. godine uplate nije bilo.

**Prihodi od upravnih i administrativnih pristojbi, pristojbi po posebnim propisima i naknada (šifra 65)** – u 2025. godini zabilježeni su prihodi u iznosu od 86.735,15 eura dok je u 2024. godini za isto razdoblje njihovo ostvarenje iznosilo 75.780,39 eura. Navedeni prihodi obuhvaćaju prihode od dopunskog osiguranja HZZO, dopunskog osiguranja-ostali (vanjska osiguranja) i prihoda participacije za mikrobiološke usluge.

**Prihodi od prodaje proizvoda i roba te pruženih usluga i prihodi od donacija (šifra 66)** – u 2025. godini ostvareni su u iznosu od 480.828,82 eura dok je u 2024. godini za isto razdoblje njihovo ostvarenje iznosilo 470.311,13 eura. Povećanje od 2,2 % ili u apsolutnom iznosu od 10.517,69 eura rezultat je povećanja prihoda od pruženih usluga na tržištu.

**Prihodi iz nadležnog proračuna i od HZZO-a na temelju ugovornih obveza** **(šifra 67)** – u 2025. godini ostvareni su u iznosu od 888.630,96 eura, dok je ostvarenje za 2024. godinu iznosilo 738.745,21 eura. Sastoje se od  *Prihoda iz nadležnog proračuna za financiranje redovne djelatnosti proračunskih korisnika i Prihoda od HZZO-a na temelju ugovornih obveza.*

***Prihodi iz nadležnog proračuna za financiranje redovne djelatnosti (šifra 671)*** odnosi se na prihod Županije za provođenje projekta Monitoring kojim se kontrolira zdravstvena ispravnost vode za ljudsku potrošnju iz javne vodoopskrbne mreže i vodocrpilišta lokalnih vodovoda te prate invazivne vrste komaraca na području Koprivničko-križevačke županije. U 2025. godini ostvareni su u iznosu od 20.100,00 eura, dok u istom razdoblju 2024. godine uplate navedenog prihoda još nije bilo.

***Prihodi od HZZO-a na temelju ugovornih obveza (šifra 673)****-* u 2025. godiniiznose 868.530,96 eura te obuhvaćaju uplate glavarina, uplate za provedene mikrobiološke usluge i pripravnost. U 2024. godini prihodi su ostvareni u iznosu od 738.745,21 eura. Povećanje u odnosu na 2024. godinu za 17,6 % odnosno u apsolutnom iznosu od 129.785,75 eura vezano je uz povećanje iznosa sklopljenih ugovora od strane HZZO-a.

**Kazne, upravne mjere i ostali prihodi** **(šifra 68)** – u 2025. godini ostvareni su u iznosu od 3.623,88 eura, dok u 2024. godini navedenih prihoda nije bilo. Uplata u 2025. godini odnosi se na uplatu dr. K.T. vezanu za naknadu troškova specijalizacije sukladno Zakonu o zdravstvenoj zaštiti.

II RASHODI POSLOVANJA

**Rashodi poslovanja (šifra 3)** - u 2025. godini iznose 1.537.989,00 eura dok su u istom razdoblju 2024. godine iznosili 1.328.673,12 eura. Povećanje od 15,8 % odnosno u apsolutnom iznosu od 209.315,88 eura objašnjeno je u nastavku.

**Rashodi za zaposlene (šifra 31)** – u 2025. godini iznose 1.029.687,99 eura dok su u 2024. iznosili 974.680,20 eura što je povećanje od 5,6 % ili u apsolutnom iznosu 55.007,79 eura. Navedeno povećanje vezano je uz povećanje iznosa plaća vezano uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) koja je stupila na snagu 01.03.2024. godine.

***Plaće (bruto) (šifra 311)*** – u 2025. godini iznose 863.148,92 eura dok su u 2024. iznosile 814.883,71 eura što je povećanje od 5,9 % ili u apsolutnom iznosu od 48.265,21 eura. Do povećanja je došlo zbog povećanja osnovice plaće zbog primjene Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024). Također primjenom nove Uredbe ukinuti su posebni uvjeti rada te se ne isplaćuju u 2025. godini, a u 2024. godini za prva dva mjeseca isplaćeni su u iznosu 20.491,32 eura.

***Doprinosi na plaće******(šifra 313)*** – u 2025. godini ostvareni su u iznosu od 140.958,36 eura dok su u istom razdoblju 2024. godine iznosili 134.199,62 eura. Povećanje od 5 % odnosno u apsolutnom iznosu 6.758,71 eura vezano je također uz primjenu Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024).

**Materijalni rashodi (šifra 32) -** u 2025. godini ostvareni su u iznosu od 507.827,17 eura dok su u istom razdoblju 2024. godine iznosili 353.009,44 eura. Povećanje od 43,9 % ili u apsolutnom iznosu od 154.817,73 eura obuhvaća:

***Naknade troškova zaposlenicima (šifra 321)*** - u 2025. godini ostvareni su u iznosu od 23.997,87 eura dok su u istom razdoblju 2024. godine iznosili 27.801,38 eura te bilježe smanjenje za 13,7 % odnosno u apsolutnom iznosu od 3.803,51 eura. Smanjenje je vezano uz stručno usavršavanje zaposlenika budući da je u 2024. godini specijalizant D. T. u sklopu specijalističkog usavršavanja prisustvovao Europskom kongresu kliničke mikrobiologije (Barcelona).

***Rashodi za materijal i energiju******(šifra 322)*** – u 2025. ostvareni su u iznosu od 156.416,50 eura dok su istom razdoblju 2024. godine iznosili 194.075,17 eura. Smanjenje od 19,4% odnosno u apsolutnom iznosu od 37.658,67 eura objašnjeno je u nastavku.

*Materijal i sirovine (šifra 3222) -* u 2025. godini ostvareni su u iznosu od 129.521,47 eura dok su u istom razdoblju 2024. godine iznosili 166.819,08 eura. Smanjenje od 22,4% odnosno u apsolutnom iznosu od 37.327,61 eura nastalo je budući da se početkom 2024. godine još dosta testiralo na Covid-19 i Bordetelu Pertusis, a navedene pretrage u 2025. godini rade se u puno manjem obimu.

*Energija (šifra 3223)* - u 2025. godini troškovi vezani uz energiju ostvareni su u iznosu od 13.906,10 eura dok su u istom razdoblju 2024. godine iznosili 12.746,84 eura. Povećanje od 9,1 % posljedica je povećanja cijene energenata.

*Sitni inventar i auto gume (šifra 3225)* - u 2025. godini ostvareni su u iznosu od 2.471,71 eura dok su u istom razdoblju 2024. godine iznosili 3.413,38 eura. Smanjenje od 27,6 % u odnosu na 2024. godinu nastalo je budući da su se u izvještajnom razdoblju 2024. godine nabavile osim sitnog inventara potrebnog za redovan rad i autogume dok se u 2025. godini nabavljao samo sitni inventar.

***Rashodi za usluge (šifra 323)*** – u 2025. godini ostvareni su u iznosu od 103.567,06 eura dok su u 2024. iznosili 113.257,81 eura. Smanjenje od 8,6 % odnosno u apsolutnom iznosu od 9.690,75 eura objašnjeno je u nastavku. Značajnija odstupanja vezana su uz:

*Usluge tekućeg i investicijskog održavanja (šifra 3232)* **-** u 2025. godini ostvarene su u iznosu od 23.917,81 eura dok su u istom razdoblju 2024. godine iznosile 29.232,08 eura. U odnosu na 2024. godinu ostvareno je smanjenje od 22,2 % odnosno u apsolutnomu iznosu od 5.314,27 eura. Smanjenje je vezano uz manji broj izvanrednih servisa na laboratorijskoj opremi i automobilima.

*Usluge promidžbe i informiranja (šifra 3233)* – u 2025. godini navedenih usluga u izvještajnom razdoblju nema dok su u istom razdoblju 2024. godine iznosile 1.444,74 eura i bile su vezane uz usluge montiranja filma i obrade fotografije povodom obilježavanja 30 godina Zavoda.

*Zakupnine i najamnine (šifra 3235) -* u 2025. godini iznose 5,28 eura dok su u istom razdoblju 2024. godine iznosile 331,78 eura. Obuhvaćaju zakup poslovnog prostora u Domu zdravlja (ispostavi Križevac i Đurđevac).

*Zdravstvene i veterinarske usluge (šifra 3236)* **-** u 2025. godini ostvarene su u iznosu od 14.087,00 eura dok su u istom razdoblju 2024. godine iznosile 9.772,25 eura. Povećanje u odnosu na 2024. godinu rezultat je većeg broja ispitivanih uzoraka od kojih dio ispitivanja sukladno zakonskoj regulativi provodi referentni laboratorij.

*Intelektualne i osobne usluge (šifra 3237)* **-** u 2025. godini ostvarene su u iznosu od 13.298,33 eura dok su u istom razdoblju 2024. godine iznosile 19.235,42 eura. U odnosu na 2024. godinu ostvareno je smanjenje od 30,9 % odnosno u apsolutnom iznosu od 5.937,09 eura, a vezano je smanjeni broj dolazaka dr. Č.A. zbog povratka sa specijalizacije dr. Š. L. specijaliste kliničke mikrobiologije.

*Računalne usluge (šifra 3238)* **-** u 2025. godini ostvarene su u iznosu od 7.953,42 eura dok su u istom razdoblju 2024. godine iznosile 7.311,69 eura. U odnosu na 2024. godinu ostvareno je povećanje od 8,8 % odnosno u apsolutnomu iznosu od 641,73 eura, a vezano je uz povećanje cijena računalnih usluga.

***Rashodi lijekova i potrošnog medicinskog materijala kod zdravstvenih ustanova (šifra 325) –*** u 2024. godini nije bilo navedenih rashoda dok u 2025. godini iznose 208.508,84 eura. Odnose se na rashode za distribuirana i utrošena cjepiva dobivena od Hrvatskog zavoda za javno zdravstvo za obvezno cijepljenje te na cjepiva namijenjena za posebne skupine stanovništva i pojedince pod povećanim rizikom. Knjiženje na navedeni konto provodi se od 01.01.2025. godine sukladno Uputi o provođenju knjigovodstvenih evidencija nabave i distribucije cjepiva kod Hrvatskog zavoda za javno zdravstvo, Hrvatskog zavoda za zdravstveno osiguranje i županijskih zavoda za javno zdravstvo izdanoj od strane Ministarstva financija.

***Ostali nespomenuti rashodi poslovanja (šifra 329)*** - u 2025. godini ostvareni su u iznosu od 15.336,90 eura dok su u istom razdoblju 2024. godine iznosili 17.875,08 eura. Obuhvaćaju *Naknade za rad predstavničkih i izvršnih tijela*, *povjerenstva i sl*., *Premije osiguranja*, *Reprezentaciju*, *Članarine i norme, Pristojbe i naknade* te *Ostale nespomenute rashode poslovanja.* U odnosu na 2024. godinu ostvareno je smanjenje od 14,2 % odnosno u apsolutnomu iznosu od 2.538,18 eura koje je objašnjeno u nastavku:

*Naknade za rad predstavničkih i izvršnih tijela (šifra 3291)* **-** u 2025. godini ostvarene su u iznosu od 5.081,62 eura dok su u istom razdoblju 2024. godine iznosile 4.795,56 eura. Povećanje od 6 % u odnosu na prošlogodišnje razdoblje nastalo je zbog povećanja broja članova Upravnog vijeća sukladno zakonskoj regulativi.

*Reprezentacija (šifra 3293)* **-** u 2025. godini ostvarena u iznosu od 928,92 eura dok je u istom razdoblju 2024. godine iznosila 2.293,41 eura. Smanjenje u iznosu od 1.364,49 eura vezano je uz proslavu godišnjice Zavoda održane u veljači 2024. godine.

*Pristojbe i naknade (šifra 3295)* - u 2025. godini ostvarene u iznosu od 3.677,04 eura dok su u istom razdoblju 2024. godine iznosile 5.361,84 eura. Smanjenje od 31,4 % odnosno u apsolutnom iznosu od 1.684,80 eura vezano je uz način uplate Spomeničke rente Gradu Koprivnica. U 2024. godini navedeni trošak se knjižio u jednom iznosu dok se u 2025. godini navedeni trošak podijelio po valuti na tri rate.

*Troškovi sudskih postupaka (šifra 3296)* – u 2025. godini nije bilo navedenih troškova dok u 2024. godini oni iznose 497,71 eura, a vezani uz jedan sudski postupak.

*Ostali nespomenuti rashodi poslovanja (šifra 3299)* **-** u 2025. godini ostvareni su u iznosu od 2.216,68 eura dok su u istom razdoblju 2024. godine iznosili 1.442,56 eura. Povećanje u odnosu na prošlogodišnje razdoblje rezultat je većeg broja obračuna troškova dostave pri nabavi i dopremi osnovnog i pomoćnog materijala.

**Financijski rashodi** **(skupina 34)** – u 2025. godini iznosili su 471,87 eura dok im je ostvarenje u istom razdoblju 2024. godine iznosilo 983,48 eura. Obuhvaćaju *Bankarske usluge i usluge platnog prometa*. Smanjenje od 51,8 % vezano je uz naknade banke za izdavanje Garancija banke potrebnih pri javljanju na natječaje.

**Z005 - UKUPNI RASHODI POSLOVANJA –** u 2025. godini ostvareni su u iznosu od 1.537.989,00 eura dok su u istom razdoblju 2024. godine iznosili 1.328.673,12 eura što je povećanje od 15,8 % odnosno u apsolutnom iznosu 209.315,88 eura.

**X001 -VIŠAK PRIHODA POSLOVANJA –** u 2025. godini ostvaren u iznosu od 323.073,68 eura dok je u istom razdoblju 2024. godine ostvaren manjak prihoda poslovanja u iznosu od 11.703,35 eura.

III PRIHODI I RASHODI OD NEFINANCIJSKE IMOVINE

**Prihodi od prodaje nefinancijske imovine (šifra 7)** **–** obuhvaćaju*Prihode od prodaje proizvedene dugotrajne imovine (skupina 72)*koji suu 2025.ostvareni su u iznosu od 0,00 eura dok su u 2024. godini iznosili 25,89 eura. Navedeni prihodi bili su dio uplate sredstava koje je uplaćivao djelatnik za otplatu stana.

**Rashodi za nabavu nefinancijske imovine (šifra 4)** – u 2025. godini ostvareni su u iznosu od 34.869,78 eura dok su u istom razdoblju 2024. iznosili 2.171,60 eura.

U 2024. godini nabavljena su računalna oprema i licence dok je u 2025. godini nabavljena računalna i laboratorijska oprema te se ulagalo u računalni program potreban za povezivanje dosadašnjeg računalnog programa s programom Riznica Koprivničko-križevačke županije.

**Y002 - MANJAK PRIHODA OD NEFINANCIJSKE IMOVINE –** u 2025. godini iznosi 34.869,78 eura dok je u istom razdoblju 2024. godine iznosio 2.145,71 eura.

**X067 - UKUPNI PRIHODI** ostvareni u 2025. godini iznose 1.861.062,68 eura dok su u istom razdoblju 2024. godine iznosili 1.316.995,66 eura. Povećanje od 41,3 % odnosno u apsolutnom iznosu od 544.067,02 eura odnosi se na povećanje prihoda od pruženih usluga, prihoda iz nadležnog proračuna i od HZZO-a na temelju ugovornih obveza te pomoći proračunskim korisnicima iz proračuna koji im nije nadležan (prihod vezan uz zaprimljena obvezna cjepiva koji se knjiži sukladno Uputi Ministarstva financija).

**Y034 – UKUPNI RASHODI** ostvareni u 2025. godini iznose1.572.858,78 eura dok su u istom razdoblju 2024. godine iznosili 1.330.844,72 eura. Povećanje od 18,2 % odnosno u apsolutnom iznosu od 242.014,06 eura vezano je način knjiženja za distribuirana i utrošena obvezna cjepiva sukladno Uputi Ministarstva financija.

**X004** – Ukupan višak prihoda ostvaren u razdoblju 01.01.- 30.06.2025. iznosi 288.203,90 eura dok je u prošlogodišnjem razdoblju ostvaren manjak prihoda koji je iznosio 13.849,06 eura.

**9221x,9222x VP** - Višak prihoda - preneseni – za 2025. godinu iznosi 1.707.203,70 eura.

**BILJEŠKE UZ IZVJEŠTAJ O OBVEZAMA – OBRAZAC OBVEZE**

**Stanje obveza 1. siječnja** iznosi 176.955,10 eura.

Novonastale obveze u tekućem razdoblju iznose 1.463.409,93 eura, dok je iznos podmirenih obveza 1.384.853,16 eura. Na osnovu toga utvrđeno je stanje obveza na dan 30.06.2025. u iznosu od 255.511,84

**Stanje obveza na kraju izvještajnog razdoblja** iznosi 255.511,87 eura.

Stanje nedospjelih obveza na kraju izvještajnog razdoblja u iznosu je od 255.511,87 eura i obuhvaća: obveze za rashode poslovanja u iznosu od 223.040,33 eura i obveze za nabavu nefinancijske imovine u iznosu 32.471,54 eura.

Stanje dospjelih obveza na kraju izvještajnog razdoblja iznosi 0,00 eura odnosno Zavod za javno zdravstvo Koprivničko – križevačke županije nema dospjelih obveza odnosno svoje obveze podmiruje u valuti.

U Koprivnici, 09.07.2025.

Bilješke sastavila: Ravnateljica Zavoda:

Nikolina Gazdek, dipl.oec. dr. sc. Draženka Vadla, dr. med.,

spec. epidemiologije